War la helyaaba talo la hel, bil iyo bar ayaan xabsi guri isku xukumay, waxaan noqday maqane jooge, waxaa iga dagi waayay sida ay wax walba isku baddaleen saacadihii u danbeeyay, waxa aan soo xasuustay maalinkii aan is baranay, waxa aan ku sugnaa xaaladda maanta aan ku jiro mid ka sii fool xun, waxa aan fadhiyay Jardiinka gurigooda hortiisa aad ayaan maskaxda uga daalnaa buuqa iyo walwalka igu furan awgii, arrinkaas xaafadda oo dhan waa wadda gaaray oo ma aheyn mid igu kooban, ayada iyo saaxiibteed oo bannaanka ka yimid ayaa isoo dul is taagay, salaan diiran ka dib labada dhinac ayey iga fariisteen, waxey marba dhinac war iiga keenaan markii danbo ayey igu tiri: “Sadaqadii sokeeya dhaaftaa soo ma noqotaa la yiraa maxaa dhib ku galiyay labada reer kala badbaadi u fur gabartooda, labadeena taad rabto ka dooro.
